Document ID: /roh_data/filtered/fineweb-2-filterrobots_roh.jsonl.gz/69292

Per l’emprima giada dapi 10 onns scriva la RUAG, il concern d’armaziun da la Confederaziun, cifras cotschnas. En total ha il concern fatg il 2019 ina perdita da 25 milliuns francs. Quai ha communitgà il concern. L’onn avant aveva la RUAG anc fatg in gudogn da 74 milliuns francs. La raschun èn custs supplementars per la spartiziun dal concern en ina partiziun internaziunala ed ina partiziun naziunala. La spartiziun duaja esser terminada fin mez da quest onn.
En vista a la perdita vul il concern desister da pajaments da dividendas. Il 2019 aveva la Ruag anc distribuì 30 milliuns francs a la Confederaziun.